31980R0632
L 069/33
JURNALUL OFÍCIAL AL UNIUNII EUROPENE
REGULAMENTUL (CEE) NR. 632/80 AL COMISIEI
din 14 martie 1980
privind normele de aplicare pentru adaosul de zaharoză în soluție apoasă la produse viticole determinate în anumite regiuni din zona viticolă A și privind a doua modificare a Regulamentului (CEE) nr. 1594/70
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 337/79 al Consiliului din 5 februarie 1979 privind organizarea comună a pieței vitivinicole (1) modificat ultima dată de Regulamentul (CEE) nr. 459/80 (2), în special articolul 33 alineatul (8),
având în vedere Regulamentul (CEE) nr. 338/79 al Consiliului din 5 februarie 1979 de stabilire a unor dispoziții specifice pentru vinurile de calitate produse în regiuni determinate (3), modificat ultima dată de Regulamentul (CEE) nr. 459/80, în special articolul 8 alineatul (6),
întrucât rezultă din modificarea recentă a Regulamentelor (CEE) nr. 337/79 și (CEE) nr. 338/79 că articolul 33 alineatul (3) al doilea paragraf din Regulamentul (CEE) nr. 337/79 și articolul 8 alineatul (2) al cincilea paragraf din Regulamentul (CEE) nr. 338/79 prevăd, până la 15 martie 1984, posibilitatea de a adăuga zaharoză în soluție apoasă pentru produsele care provin din soiuri de viță-de-vie care produc struguri relativ acizi și care sunt fabricate din struguri recoltați în anumite regiuni viticole situate în partea de nord a zonei viticole A în care această practică este tradițională și obișnuită; întrucât este, prin urmare, oportun să se determine soiurile de viță-de-vie și regiunile în cauză;
întrucât această determinare lasă fără obiect articolul 3 din Regulamentul (CEE) nr. 1594/70 (4), modificat de Regulamentul (CEE) nr. 2531/77 (5);
întrucât măsurile prevăzute în prezentul regulament sunt în conformitate cu avizul Comitetului de gestionare a vinurilor,
ADOPTĂ PREZENTUL REGULAMENT:
Articolul 1
(1) Soiurile de viță-de-vie prevăzute la articolul 33 alineatul (3) al doilea paragraf prima liniuță din Regulamentul (CEE) nr. 337/79 și la articolul 8 alineatul (2) al cincilea paragraf prima liniuță din Regulamentul (CEE) nr. 338/79 sunt soiurile „Riesling” și „Elbling”.
(2) Regiunile viticole prevăzute la articolul 33 alineatul (3) al doilea paragraf a doua liniuță din Regulamentul (CEE) nr. 337/79 și la articolul 8 alineatul (2) al cincilea paragraf a doua liniuță din Regulamentul (CEE) nr. 338/79 sunt următoarele:
-
Ahr;
-
Mittelrhein;
-
Rheingau;
-
Mosel/Saar/Ruwer;
-
Nahe;
-
Moselle luxembourgeoise.
(3) Pot face obiectul adaosului de zaharoză în soluție apoasă în vederea creșterii concentrației în alcool numai produsele care au o aciditate minimă de 12 grame pe litru exprimată în acid tartric.
Articolul 2
Articolul 3 din Regulamentul (CEE) nr. 1594/70 se abrogă.
Articolul 3
Prezentul regulament intră în vigoare la 1 martie 1980.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 martie 1980.